《和蒲安行诚之见喜新受梓倅》
宋代·冯山

故国连芳草，吾亲在白云。荣归惭主父，虚语类终军。

剑阁虽吟恋，潼江亦喜闻。惟愁良友别，分手复何云。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。